CELEX: 32005R2171
Language: lt
Date: 2005-12-23 00:00:00
Title: 2005 m. gruodžio 23 d.  Komisijos reglamentas (EB) Nr. 2171/2005, dėl tam tikrų prekių klasifikavimo Kombinuotojoje nomenklatūroje

29.12.2005   
            
            
               LT
            
            
               Europos Sąjungos oficialusis leidinys
            
            
               L 346/7
            
         
      KOMISIJOS REGLAMENTAS (EB) Nr. 2171/2005
   2005 m. gruodžio 23 d.
   dėl tam tikrų prekių klasifikavimo Kombinuotojoje nomenklatūroje
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:
   
               (1)
            
            
               Siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu.
            
         
               (2)
            
            
               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Bendrijos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba pagal kurią ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius.
            
         
               (3)
            
            
               Laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės turėtų būti klasifikuojamos priskiriant KN kodus, nurodytus 2 skiltyje, remiantis 3 skiltyje išdėstytais motyvais.
            
         
               (4)
            
            
               Reikėtų numatyti, kad remiantis 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą (2), 12 straipsnio 6 dalies nuostatomis valstybių narių muitinių išduota privalomąja tarifine informacija dėl prekių klasifikavimo Kombinuotojoje nomenklatūroje, kuri neatitinka šio reglamento nuostatų, jos turėtojas galėtų remtis dar tris mėnesius.
            
         
               (5)
            
            
               Šiame reglamente numatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant minėtos lentelės 2 skiltyje nurodytus KN kodus.
   2 straipsnis
   Pagal Reglamento (EEB) Nr. 2913/92 12 straipsnio 6 dalies nuostatas valstybių narių muitinių išduota privalomąja tarifine informacija, kuri neatitinka šio reglamento nuostatų, dar galima remtis tris mėnesius.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2005 m. gruodžio 23 d.
      
         
            Komisijos vardu
         
         László KOVÁCS
         
         
            Komisijos narys
         
      
   
   
      (1)  OL L 256, 1987 9 7, p. 1. Reglamentas su paskutiniais pakeitimais, padarytais Komisijos reglamentu (EB) Nr. 1719/2005 (OL L 286, 2005 10 28, p. 1).
   
      (2)  OL L 302, 1992 10 19, p. 1. Reglamentas su paskutiniais pakeitimais, padarytais Europos Parlamento ir Tarybos reglamentu (EB) Nr. 648/2005 (OL L 117, 2005 5 4, p. 13).
   
      PRIEDAS
      
                  Prekių aprašymas
               
               
                  Klasifikavimas
                  (KN kodas)
               
               
                  Motyvai
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Skystųjų kristalų (LCD) spalvoto vaizdo monitorius, kurio ekrano įstrižainės ilgis – 38,1 cm (15 colių), gabaritų matmenys – 34,5 (plotis) × 35,3 (aukštis) × 16,5 (storis) cm (vaizdo formatas 5:4) ir:
                              
                                          —
                                       
                                       
                                          didžiausioji skiriamoji geba 1 024 × 768 vaizdo elementai (taškai) prie 75 Hz,
                                       
                                    
                                          —
                                       
                                       
                                          vaizdo elemento (taško) dydis – 0,279 mm.
                                       
                                    Gaminys turi tik „mini D-sub 15 pin“ sąsają.
                              Jis sukonstruotas taip, kad gali dirbti tik sujungtas su įrenginiu, klasifikuojamu 8471 pozicijoje.
                           
                        
               
                  8471 60 80
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, 84 skirsnio 5 pastabos B dalimi bei KN kodus 8471, 8471 60 ir 8471 60 80 atitinkančiais prekių aprašymais.
                  Gaminys neklasifikuotinas 8531 pozicijoje, nes jo atliekama funkcija nelaikytina regimuoju signalizavimu (žr. Suderintosios sistemos (SS) paaiškinimų 8531 pozicijos paaiškinimų D punktą).
                  Monitoriaus paskirtis – priimti signalus iš automatinio duomenų apdorojimo sistemos centrinio procesoriaus.
                  Gaminys taip pat gali atkurti vaizdo ir garso signalus. Tačiau atsižvelgiant į jo gabaritus ir ribotą gebą priimti signalus per plokštę, neatliekančią vaizdo apdorojimo funkcijos, ne iš automatinio duomenų apdorojimo mašinos, o iš kito šaltinio, jis laikytinas įrenginiu, vien tik arba daugiausia naudojamu automatinio duomenų apdorojimo sistemose.
               
            
                  
                              2.
                           
                           
                              Skystųjų kristalų (LCD) spalvoto vaizdo monitorius, kurio ekrano įstrižainės ilgis – 50,8 cm (20 colių), gabaritų matmenys – 47,1 (plotis) × 40,4 (aukštis) × 17,4 (storis) cm (vaizdo formatas 16:10) ir:
                              
                                          —
                                       
                                       
                                          ekrano vaizdo elementų (taškų) tankis – 100 dpi,
                                       
                                    
                                          —
                                       
                                       
                                          taško dydis – 0,25 mm,
                                       
                                    
                                          —
                                       
                                       
                                          didžiausioji skiriamoji geba – 1 680 × 1 050 vaizdo elementų (taškų),
                                       
                                    
                                          —
                                       
                                       
                                          fiksuotas bangos plotis – 120 MHz.
                                       
                                    Gaminys skirtas sudėtingai grafinei informacijai kurti (CAD/CAM sistemoms) ir vaizdo filmams montuoti bei kurti.
                              Gaminyje įrengta DVI sąsaja, leidžianti jo ekrane rodyti iš automatinės duomenų apdorojimo mašinos priimtus signalus per grafikos plokštę, galinčią apdoroti vaizdo signalus (pavyzdžiui, vaizdo filmų redagavimo ir kūrimo tikslais).
                              Gaminio ekrane taip pat gali būti rodomi tekstai, lentelės, parodomoji medžiaga ir kt.
                           
                        
               
                  8528 21 90
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, 84 skirsnio 5 pastabos B ir E dalimis bei KN kodus 8528, 8528 21 ir 8528 21 90 atitinkančiais prekių aprašymais.
                  Gaminys neklasifikuotinas 8471 60 subpozicijoje, nes monitorius nelaikytinas skirtu vien tik arba daugiausia naudoti automatinio duomenų apdorojimo sistemose (žr. 84 skirsnio 5 pastabos B dalį).
                  Gaminys taip pat neklasifikuotinas ir 8531 pozicijoje, nes jo atliekama funkcija nelaikytina regimuoju signalizavimu (žr. SS paaiškinimų 8531 pozicijos paaiškinimų D dalį).
                  Gaminio paskirtis – rodyti ekrane vaizdo signalus, kurti grafinę informaciją arba montuoti bei kurti vaizdo filmus redagavimui ir kūrimui CAD/CAM sistemoje arba vaizdo montažo sistemoje (žr. 84 skirsnio 5 pastabos E dalį).
               
            
                  
                              3.
                           
                           
                              Skystųjų kristalų (LCD) spalvoto vaizdo monitorius, kurio ekrano įstrižainės ilgis – 54 cm (21 colis), gabaritų matmenys – 46,7 (plotis) × 39,1 (aukštis) × 20 (storis) cm (vaizdo formatas 4:3) ir:
                              
                                          —
                                       
                                       
                                          didžiausioji skiriamoji geba 1 600 × 1 200 vaizdo elementai (taškai) prie 60 Hz,
                                       
                                    
                                          —
                                       
                                       
                                          vaizdo elemento (taško) dydis – 0,27 mm.
                                       
                                    Gaminys turi šias sąsajas:
                              
                                          —
                                       
                                       
                                          „mini D-sub 15 pin“,
                                       
                                    
                                          —
                                       
                                       
                                          DVI-D,
                                       
                                    
                                          —
                                       
                                       
                                          DVI-I,
                                       
                                    
                                          —
                                       
                                       
                                          garso įvesties ir išvesties.
                                       
                                    Gaminio ekrane gali būti rodomi signalai, priimti iš įvairių šaltinių, pavyzdžiui, iš vidinės televizijos sistemos, DVD leistuvo, skaitmeninės vaizdo kameros arba automatinio duomenų apdorojimo mašinos.
                           
                        
               
                  8528 21 90
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, 84 skirsnio 5 pastaba, bei KN kodus 8528, 8528 21 ir 8528 21 90 atitinkančiais prekių aprašymais.
                  Gaminys neklasifikuotinas 8471 60 subpozicijoje, nes monitorius nelaikytinas vien tik arba daugiausia naudoti automatinio duomenų apdorojimo sistemose (žr. 84 skirsnio 5 pastabą), kadangi jo ekrane gali būti rodomi iš įvairių šaltinių priimti signalai.
                  Gaminys neklasifikuotinas ir 8531 pozicijoje, nes jo atliekama funkcija nelaikytina regimuoju signalizavimu (žr. SS paaiškinimų 8531 pozicijos paaiškinimų D dalį).
               
            
                  
                              4.
                           
                           
                              Skystųjų kristalų (LCD) spalvoto vaizdo monitorius, kurio ekrano įstrižainės ilgis – 76 cm (30 colių), gabaritų matmenys – 71 (plotis) × 45 (aukštis) × 11 (storis) cm (vaizdo formatas 15:9) ir:
                              
                                          —
                                       
                                       
                                          didžiausioji skiriamoji geba – 1 024 × 768 vaizdo elementai (taškai),
                                       
                                    
                                          —
                                       
                                       
                                          vaizdo elemento (taško) dydis – 0,50 mm.
                                       
                                    Gaminys turi šias sąsajas:
                              
                                          —
                                       
                                       
                                          „15-pin mini DIN“,
                                       
                                    
                                          —
                                       
                                       
                                          BNC,
                                       
                                    
                                          —
                                       
                                       
                                          „4-pin mini DIN“,
                                       
                                    
                                          —
                                       
                                       
                                          RS 232 C,
                                       
                                    
                                          —
                                       
                                       
                                          DVI-D,
                                       
                                    
                                          —
                                       
                                       
                                          stereo ir PC garso.
                                       
                                    Gaminio ekrane gali būti rodomi signalai, priimti iš įvairių šaltinių, pavyzdžiui, iš vidinės televizijos sistemos, DVD leistuvo, skaitmeninės vaizdo kameros ar automatinio duomenų apdorojimo mašinos.
                           
                        
               
                  8528 21 90
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, 84 skirsnio 5 pastaba, bei KN kodus 8528, 8528 21 ir 8528 21 90 atitinkančiais prekių aprašymais.
                  Gaminys neklasifikuotinas 8471 60 subpozicijoje, nes monitorius nelaikytinas skirtu vien tik arba daugiausia naudoti automatinio duomenų apdorojimo sistemose (žr. 84 skirsnio 5 pastabą), kadangi jo ekrane gali būti rodomi iš įvairių šaltinių priimti signalai.
                  Gaminys neklasifikuotinas ir 8531 pozicijoje, nes jo atliekama funkcija nelaikytina regimuoju signalizavimu (žr. SS paaiškinimų 8531 pozicijos paaiškinimų D dalį).